text: De fryser i Gram i dag
  12 januar 2010 kl. 09.18
  På grund af et ledningsbrud bliver der lukket for varmen indtil kl. 15 idag. Hvis man fryser, kan man låne en varmeblæser af fjernvarmeværket.
  Det berører Blæsbjerg, Tjørnebakken, Skipperkobbel, Hasselvej, Brombærvej, Margrethevej og Kongevej fra nr 44.
  Det bliver koldt idag, men heldigvis ikke så koldt, som det har været nogle gange denne vinter.
  Temperaturerne kommer til at ligge mellem frysepunktet og minus 3 grader. I øjeblikket er der lige under frysepunktet i Gram-området.
  Til gengæld lover meteorologerne, at der stort set ikke kommer sne, selvom det er skyet hele dagen.
  Arbejdet berører godt 260 husstande.
  